ரணிலின் இரண்டாவது வியூகம், மேற்குலக அரசுகளின் ஆதரவுடன் புதிய அரசை நிலை குலைய வைப்பதற்கு, இலங்கையின் திடகாத்திரத்தை தற்காலிகமாக நொருக்கிவிடுவதாகும். இதற்கான வாய்ப்பு எந்தளவுக்கு அமையும் என்று கணிப்பிடுவது கடினமாக உள்ளது. உள்நாட்டு நெருக்கடி மிகத் தீவிரமாக வெகு மக்களைத் தாக்கத் தொடங்காமல் வெளிநாடுகளின் தலையீடு அவசரமாக இடம்பெற வாய்ப்புகளில்லை. ஜேர்மனி ஐந்து மாதங்களாக ஒரு அரசை உருவாக்க முடியாமல் தடுமாறிய போதும், பெல்ஜியத்தில் இரண்டு வருடங்களாக அரசாங்கம் இல்லாதிருந்த நிலையிலும், நீண்டகாலமாக வட அயர்லாந்தில் அரசாங்கம் ஒன்று இல்லாதிருந்த போதும் அங்கெல்லாம் மேற்குலகால் உள்நுழைய முடியவில்லை.